Achomharc thabhairt an 1 Meán Fómhair 2022 ag thyssenkrupp AG i gcoinne bhreithiúnas na Cúirte Ginearálta (an Naoú Dlísheomra) a tugadh an 22 Meitheamh 2022 i gCás T-584/19, thyssenkrupp v an Coimisiún

(Cás C-581/22 P)

(2022/C 398/23)

Teanga an cháis: an Béarla

Páirtithe

Achomharcóir: thyssenkrupp AG (ionadaithe: M. Klusmann, J. Ziebarth, O. Schley, Rechtsanwälte)

Páirtí eile sna himeachtaí: An Coimisiún Eorpach

An t-ordú atá á lorg

Iarrann an t-achomharcóir ar an gCúirt Bhreithiúnais:

— an breithiúnas atá faoi achomharc a chur ar ceal;

— cinneadh C(2019) 4228 final (1) ón gCoimisiún an 11 Meitheamh 2019 i gcás M.8713 — Tata Steel/thyssenkrupp/JV a chur ar neamhní;

— mar mhalairt air sin, an cás a tharchur ar ais chuig an gCúirt Ghinearálta le haghaidh cinneadh i gcomhréir le breithiúnas na Cúirte Breithiúnais; agus

— a ordú don Choimisiún na costais a íoc os comhair na Cúirte Ginearálta agus na Cúirte Breithiúnais.

Saincheisteanna dlí agus sna príomhargóintí

Maíonn an tAchomharcóir nach ndearna an Chúirt Ghinearálta athbhreithniú breithiúnach leordhóthanach ar a iarratas le haghaidh neamhniú os rud é gurbh “athbhreithniú éadrom” amháin a rinne sí ar na pléadálacha. Ina theannta sin, rinne an Chúirt Ghinearálta earráid dlí nuair nár cuireadh i bhfeidhm na caighdeáin chearta shubstainteacha chun na margaí ábhartha a shainiú i gcásanna cumaisc agus nuair a chinn sí go raibh bac suntasach ar iomaíocht éifeachtach (“SIEC”) mar thaca le cinneadh lena gcuirtear cosc ar chumasc, nuair nár cuireadh i bhfeidhm caighdeáin cruthúnais infheidhme, tríd an dualgas cruthúnais a aisiompú go míchuí, agus tríd an bhfianaise atá ar fáil a shaobhadh nó gan í a mheas agus gan breithniú a dhéanamh ar gach saincheist a cuireadh, nó mar mhalairt air sin, trí mhainneachtain réasúnú leordhóthanach a thabhairt chun an t-iarratas tosaigh le haghaidh neamhniú a dhíbhe go hiomlán.

Go bunúsach, aighníonn an tAchomharcóir gur cheart don Chúirt Ghinearálta, agus an cás seo á bhreithniú aici, a fasach féin a urramú lena breithiúnas an 28 Bealtaine 2020, CK Telecoms UK Investments v an Coimisiún (T-399/16, AE:T:2020:217), inar leag sí amach caighdeán i bhfad níos déine d’athbhreithniú breithiúnach i gcásanna cumaisc ná mar a cuireadh i bhfeidhm anseo:

1. Lena chéad fhoras achomhairc – atá roinnte ina dhá shaincheist – maíonn an tAchomharcóir gur mhainnigh an Chúirt Ghinearálta a hathbhreithniú substainteach leordhóthanach féin a dhéanamh ar na saincheisteanna a cuireadh san iarratas le haghaidh neamhniú trí gan ach cloí, ar an gcéad dul síos, le seiceáil a dhéanamh ar an gcaoi ar láimhseáil an Coimisiún pointí ar leith ar dtús agus trí gan a hathbhreithniú féin a dhéanamh ar cé acu a raibh nó nach raibh an fhianaise a úsáideadh iontaofa agus léirmhínithe i gceart agus cibé an raibh na conclúidí ar a tháinig an Coimisiún ceart agus léirithe go leordhóthanach i bhfianaise ó thaobh na Cúirte Ginearálta féin de freisin. Maíonn an tAchomhardóir, in ainneoin na mbreithiúnas is infheidhme an 10 Iúil 2018, Bertelsmann agus Sony Corporation of America v Impala (C-413/06 P, EU:C:2008:392) agus an 28 Bealtaine 2020, CK Telecoms UK Investments v an Coimisiún (T-399/16, EU:T:2020:217), gur theip ar an gCúirt Ghinearálta an tástáil cheart shubstainteach a chur i bhfeidhm chun dóchúlacht leordhóthanach a leagan síos go dtarlódh BSIÉ (bac suntasach ar iomaíocht éifeachtach) ar na margaí táirgí arna scrúdú ag an gCoimisiún i ndiaidh an chumaisc.

2. Lena dara foras achomhairc — atá roinnte ina cheithre shaincheist — maíonn an tAchomhardóir go ndearna an Chúirt Ghinearálta earráid dlí agus go ndearna sí saobhadh ar fhianaise trí sheasamh go mícheart le sainmhínithe ró-chúnga ar roinnt margaí ábhartha táirgí le haghaidh táirgí cothroma cruach (go háirithe i gcás auto HDG agus cruach lannaithe le haghaidh pacáistíochta), mar thoradh air gur chinn an Coimisiún go dócha go mbeadh BSIÉ ann tar éis an chumaisc ar tugadh fógra ina leith.

3. Lena tríú foras achomhairc – atá roinnte ina sé shaincheist – maíonn an tAchomhardóir go bhfuil na measúnuithe iomaíocha a d’fhormhuinigh an Chúirt Ghinearálta maidir leis na margaí ábhartha le haghaidh auto HDG agus cruach phacáistithe lochtach mar gheall ar an gCúirt Ghinearálta a bheithag cur dhá theoiric díobhála atá éagsúil go hiomlán le chéile i bhfeidhm go héagórach go comhuaineach (ceannasacht ar leith agus éifeachtaí neamh-chomhordaithe i margaí olagaplacha), trí mhainneachtain sainiú a dhéanamh ar chritéir iomchuí chun glacadh leis gur “fhórsa iomaíoch tábhachtach” é Tata Steel agus maidir leis an “dlúthacht iomaíochta” a mheastar a bheith ann, trí shaobhadh a dhéanamh ar an bhfianaise maidir le srianta a bhaineann le hallmhairí, trí mhainneachtain a mheas go bhfuil ríomhanna HHI míchearta ábhartha do chinneadh an Choimisiúin maidir le cinneadh a dhéanamh i ndáil leis na pointí sin.

4. Lena cheathrú foras achomhairc, maíonn an tAchomharcóir go ndearna an Chúirt Ghinearálta an fhianaise a shaobhadh agus nár chloígh sí lena chearta cosanta trí mhí-léirmhíniú a thabhairt ar an saincheist a rinneadh maidir le teoiric nua díobhála a chuir an Coimisiún ar aghaidh i mír 1095 den chinneadh atá faoi chonspóid gan deis a thabhairt roimh ré don Achomharcóir éisteacht a fháil maidir leis an bpointe sin agus tástáil shubstainteach mhícheart á cur i bhfeidhm maidir le hiompraíocht hipitéiseach margaidh ArcelorMittal mar mhóriomaitheoir a chuir an Chúirt Ghinearálta san áireamh go cinntitheach agus an tsaincheist tosaigh á díbhe.

5. Lena chúigiú foras achomhairc, maíonn an tAchomharcóir nár bhreithnigh an Chúirt Ghinearálta an seachtú foras leis an iarratas le haghaidh neamhniú toisc go raibh míthuiscint aici ar an saincheist bhunúsach a mhaígh go raibh an fhianaise saofa ag an gCoimisiún trí argóintí staitistiúla a bhunú ar fhreagraí randamacha agus neamhiomlána ó thríú páirtithe ar iarrataí ar fhaisnéis, gan a áirithiú nach raibh laonfacht roghnúcháin ann.

(1) Achoimre ar Chinneadh ón gCoimisiúin an 11 Meitheamh 2019 lena ndearbhaítear nach bhfuil comhchruinniú ag luí leis an margadh inmheánach agus le Comhaontú LEE (Cás M.8713 – Tata Steel/ThyssenKrupp/JV) (fógartha faoi uimhir an doiciméid C(2019) 4228); IO 2021, C 24, lch. 23.